KYK: Nádine kry weer 'n ander vuurwa | Netwerk24
KYK: Nádine kry weer 'n ander vuurwa
12 Januarie 2019 11:14
Net vier maande nadat die sangeres en TV-aanbieder Nádine 'n nuwe Lexus NX200 gekry het, ruil sy hom in vir 'n nuwe stel wiele.
Nádine vroeër by die Lexus NX200 wat sy nou ingeruil het vir 'n Mercedes-Benz. Foto: Facebook
In 'n bemarkingsvideo wat Nádine op haar Facebook-blad geplaas het, lyk sy baie ingenome met haar nuwe, oftewel gebruikte, Mercedes-Benz GLC 220d.
"Ek is mal oor 'n dieselkar, en dis 'n viertrekvoertuig wat lekker op die lang pad kan ry," sê Nadine in die video.
"Ek is nou 'n bietjie minder hartseer oor die Lexus," voeg sy by. "Die kar is terug op die vloer, so jy kan vir jou die kar wat ek gery het, koop."
In die video stap Nádine, of Nellies, soos haar kêrel, Derick Hougaard, haar noem, deur 'n hele saal vol motors tot by die een wat nou hare is.